
Uusiseelantilainen viittomakieli 


Uusiseelantilainen viittomakieli (NZSL) on Uudessa-Seelannissa käytetty viittomakieli. Siitä tuli yksi 
maan virallinen kieli englannin ja maorin ohella huhtikuussa 2006 ja näin ensimmäinen virallisen kielen 
asemassa oleva viittomakieli maailmassa. Uusiseelantilainen viittomakieli muistuttaa paljon brittiläistä ja 
australialaista viittomakieltä, mutta se ei ole sukua amerikkalaiselle viittomakielelle. Kuten muutkin 
luonnolliset viittomakielet, se kehittyi kuurojen keskuudessa riippumatta puhutuista tai kirjoitetuista kielistä. 

Uusiseelantilaisessa viittomakielessä käytetään samoja kaksikätisiä sormiaakkosia kuin brittiläisessä ja 
australialaisessa viittomakielessä. 

Uusiseelantilainen viittomakieli kehittyi 1800-luvulla. Ensimmäinen kuurojen koulu perustettiin 1878. 
Viittomakielen käyttö oli oralistisen opetuksen myötä kielletty kouluissa, mutta kuurot lapset kehittivät 
viittomakielen salaa brittiläisen viittomakielen pohjalta, ja käyttivät sitä koulussa ja koulun jälkeen. 

Viittomakielentulkkausta käytetään jonkin verran tuomioistuimissa ja tärkeissä julkisissa tapahtumissa. 

lähteet 

■ Uuden-Seelannin kuurojen liitto (http://www.deaf.co.nz/) 

■ ethnologue (http://www.ethnologue.com/showJanguage. asp?code=nzs) 

■ tvnz, uudenseelannin viittomakielestä *virallinen kieli (http://tvnz.co.nz/view/page/488120/6964 
82) 


Noudettu kohteesta ”https://fi.wikipedia.org/w/index.php?title=Uusiseelantilainen_viittomakieli&oldid=13054407” 

